Ritriti

Ritriti (kutoka Kiingereza "Retreat") ni kipindi cha kujishughulisha na maisha ya Kiroho kwa kujitenga na kazi na mazingira ya kawaida.

Mara nyingi ritriti inaendana na kimya na saumu, ndiyo sababu inaitwa pia "mafungo". 

Vipindi vya namna hiyo vinahimizwa katika dini mbalimbali, kama vile Uhindu, Ubuddha, Ukristo na Uislamu.

Katika Ukristo
Kama nafasi ya kukutana na Mungu kwa urahisi na undani zaidi, ya kutafakari neno lake, ya kutulia pengine mbele ya tabenakulo, na hatimaye kuweka maazimio ya kuongoka na kufanya utume, ritriti inaagizwa na Kanisa Katoliki kwa mapadri na watawa, mbali ya kushauriwa kwa walei pia, walau mara kadhaa maishani, kiasi kwamba kuna rehema ya pekee kwa wanaoifanya kila mwezi.

Ritriti ikidumu muda mrefu zaidi inaweza kuitwa mazoezi ya kiroho, hasa ikifuata utaratibu maalumu wa Wajesuiti ulioanzisha na Ignas wa Loyola.

Marejeo

Merianne Liteman, Sheila Campbell, Jeffrey Liteman, Retreats that Work: Everything You Need to Know About Planning and Leading Great Offsites, Expanded Edition, ISBN 0-7879-8275-X
Stafford Whiteaker, The Good Retreat Guide, ISBN 1-84413-228-5

Viungo vya nje
Ignatian Spirituality - Prayer, Spiritual Direction, Retreats, and Good Decisions 

Jamii:Dini
Jamii:Maisha ya kiroho